উপিন্দৰজিৎ কৌৰ

উপিন্দৰজিৎ কৌৰ () হ'ল এগৰাকী ভাৰতীয় ৰাজনীতিবিদ আৰু শাসকীয় শিৰোমণি আকালি দলৰ সদস্য। 

 প্ৰাৰম্ভিক জীৱন 
তাইৰ পিতৃ এছ.আত্মা সিং আছিল পঞ্জাৱৰ মন্ত্ৰী আৰু আকালি দলৰ নেতা। তেওঁৰ মাতৃৰ নাম বিবি তেজ কৌৰ। তেওঁ দিল্লী বিশ্ববিদ্যালয় পৰা অৰ্থনীতিত এম.এ. আৰু চণ্ডীগড়ৰ পঞ্জাৱ বিশ্ববিদ্যালয়ৰ পৰা পাঞ্জাৱী ভাষাত এম.এ। তেওঁ পাটিয়ালাৰ পঞ্জাৱী বিশ্ববিদ্যালয় পৰা অৰ্থনীতি বিষয়ত পি. এইচডি. ডিগ্ৰী লাভ কৰিছিল। 

 একাডেমিক কেৰিয়াৰ 
তেওঁ পাঞ্জাৱী বিশ্ববিদ্যালয়ত অৰ্থনীতি বিষয়ত পাঠদান কৰাৰ লগতে অৰ্থনীতি বিভাগৰ অধ্যাপিকাও আছিল। কাপুৰথালা জিলাৰ চুলতানপুৰ লোধিৰ গুৰু নানক খালছা মহাবিদ্যালয়ৰ অধ্যক্ষ হিচাপেও কাৰ্যনিৰ্বাহ কৰিছিল। তেখেতে লিখিছে দুখন গ্ৰন্থ ‘ডিভেলপমেণ্ট অৱ থিয়ৰী অৱ ডিমাণ্ড’ আৰু ‘শিখ ধৰ্ম আৰু অৰ্থনৈতিক উন্নয়ন’।Sikh Religion and Economic Development তেওঁৰ দ্বিতীয়খন কিতাপ অৰ্থনৈতিক উন্নয়নত অ-অৰ্থনৈতিক কাৰকৰ, বিশেষকৈ ধৰ্মৰ ভূমিকা সম্পৰ্কে আলোচনা কৰা হৈছে‍। তেখেতে তেখেতৰ মূল গৱেষণা পত্ৰ 'শিখ সমাজত মহিলাৰ স্থান আৰু অৱস্থা'ৰ বাবে ড° গণ্ডা সিং সোঁৱৰণী বঁটা লাভ কৰে। 

 ৰাজনৈতিক জীৱন 
১৯৯৭ চনত চুলতানপুৰৰ পৰা আকালি দলৰ টিকেটত প্ৰথমবাৰৰ বাবে পঞ্জাৱ বিধানসভালৈ নিৰ্বাচিত হৈছিল।Punjab election 1997 তেওঁক প্ৰকাশ সিং বাদল চৰকাৰত কেবিনেট মন্ত্ৰী হিচাপে নিযুক্তি দিয়া হৈছিল আৰু কাৰিকৰী শিক্ষা আৰু ঔদ্যোগিক প্ৰশিক্ষণ, সাংস্কৃতিক পৰিক্ৰমা আৰু পৰ্যটন, গৃহ আৰু নগৰ উন্নয়ন বিভাগৰ মন্ত্ৰীৰ দায়িত্ব দিয়া হৈছিল।Upinderjit Kaur Bio ২০০২ আৰু ২০০৭ চনত তেওঁ চুলতানপুৰৰ পৰা পুনৰ নিৰ্বাচিত হৈছিল।Punjab Assembly Elections-2002 winners ২০০৭ চনত তেওঁক পুনৰ কেবিনেট মন্ত্ৰী হিচাপে নিযুক্তি দিয়া হয় আৰু তেওঁ শিক্ষা, অসামৰিক বিমান পৰিবহণ, সতৰ্কতা আৰু ন্যায় মন্ত্ৰী হিচাপে কাৰ্যনিৰ্বাহ কৰিছিল। ২০১০ চনৰ অক্টোবৰ মাহত মনপ্ৰীত সিং বাদলক অপসাৰণ কৰাৰ পাছত তেওঁক বিত্ত মন্ত্ৰী হিচাপে নিযুক্তি দিয়া হৈছিল।Upinderjit Kaur is Punjab's new finance minister তেওঁ স্বাধীন ভাৰতৰ প্ৰথমগৰাকী মহিলা বিত্ত মন্ত্ৰী আছিল।Upinderjit Kaur becomes first woman Finance Minister of Punjab তেওঁ ৰাজহুৱা একাউণ্ট কমিটি, প্ৰাক্কলন সমিতি, ৰাজহুৱা প্ৰতিষ্ঠান সমিতি, গৃহ সমিতি আদি বিভিন্ন বিধান সভা সমিতিৰ সদস্য হৈ আছে। ২০১২ চনৰ পঞ্জাৱ নিৰ্বাচনত তেওঁ ৭২ বছৰ বয়সৰ লেখেৰে‍ মহিলাসকলৰ ভিতৰত আটাইতকৈ বয়োজ্যেষ্ঠ প্ৰাৰ্থী আছিল।http://www.dnaindia.com/india/1642010/report-punjab-polls-minister-upinderjit-kaur-oldest-among-women-in-fray 

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:মহিলা ৰাজনীতিবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী